2009R1194 — SL — 28.12.2009 — 000.002

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 1194/2009 z dne 30. novembra 2009 o spremembi Uredbe (ES) št. 1702/2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (Besedilo velja za EGP) (UL L 321, 8.12.2009, p.5)





popravljena z:









▼B

UREDBA KOMISIJE (ES) št. 1194/2009

z dne 30. novembra 2009

o spremembi Uredbe (ES) št. 1702/2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti in zlasti člena 80(2) Pogodbe, ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES ( 1 ) ter zlasti člena 5(5) Uredbe, ob upoštevanju naslednjega: (1) da bi ohranili visoko in enotno stopnjo varnosti letalstva v Evropi, je treba spremeniti zahteve in postopke za certificiranje zrakoplovov in sorodnih proizvodov, delov in naprav ter potrjevanje projektivnih in proizvodnih organizacij, zlasti je treba opredeliti pojem glavni sedež, izboljšati vsebino „obrazca EASA 1“ dovoljenja za sprostitev v uporabo in revidirati določbe o dovoljenju za letenje. (2) Uredbo Komisije (ES) št. 1702/2003 ( 2 ) je zato treba ustrezno spremeniti. (3) Ukrepi, predvideni s to uredbo, temeljijo na mnenjih, ( 3 ) ki jih je Evropska agencija za varnost v letalstvu (v nadaljnjem besedilu: Agencija) izdala v skladu s členom 17(2)(b) in členom 19(1) Uredbe (ES) št. 216/2008. (4) Ukrepi, predvideni s to uredbo, so v skladu z mnenjem odbora, ustanovljenega s členom 65 Uredbe (ES) št. 216/2008 – ob upoštevanju naslednjega: SPREJELA NASLEDNJO UREDBO:







Člen 1

Uredba (ES) št. 1702/2003 se spremeni:

1. V členu 1(2) se dodajo naslednje točke (e), (f), (g) in (h): „(e) ‚glavni sedež‘ pomeni glavno upravo ali registrirani sedež podjetja, kjer se izvajajo glavne finančne naloge in operativni nadzor nad dejavnostmi, navedenimi v tej uredbi; (f) ‚artikel‘ pomeni kateri koli del ali napravo, ki se uporablja v civilnem zrakoplovu; (g) ‚ETSO‘ pomeni odredbo o evropskem tehničnem standardu. Odredba o evropskem tehničnem standardu je podrobna specifikacija plovnosti, ki jo zaradi zagotavljanja skladnosti z zahtevami iz te uredbe Agencija izda kot minimalni standard zmogljivosti za določene artikle. (h) ‚EPA‘ pomeni evropsko odobritev delov. Evropska odobritev delov pomeni, da je bil artikel proizveden v skladu z odobrenimi projektnimi podatki, ki ne pripadajo nosilcu certifikata tipa za zadevni proizvod, razen artiklov ETSO.“

2. V členu 3(5) se sklicevanje na „21A.112“ nadomesti z „21A.112A“.

3. V členu 5 se doda odstavek 5: „5. Z odstopanjem od odstavka 1 lahko proizvodne organizacije, odobrene v skladu s poddeloma F in G oddelka A Priloge (del 21) k tej uredbi, do 28. septembra 2010 še naprej izdajajo dovoljenja za sprostitev v uporabo ali izjave o skladnosti z uporabo obrazca EASA 1, prvotna izdaja, kot je določeno v Dodatku I Priloge (del 21) k tej uredbi.“

4. Priloga (del 21) se spremeni v skladu s Prilogo k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA

Priloga (del 21) k Uredbi (ES) št. 1702/2003 se spremeni:

1. kazalo se nadomesti z naslednjim: „Vsebina 21.1 Splošno ODDELEK A – TEHNIČNE ZAHTEVE PODDEL A – SPLOŠNE DOLOČBE 21A.1 Področje uporabe 21A.2 Delovanje oseb, ki niso prosilci za certifikat ali njegovi nosilci 21A.3 Napake, motnje v delovanju in okvare 21A.3B Plovnostne zahteve 21A.4 Usklajevanje projektiranja in proizvodnje PODDEL B – CERTIFIKATI TIPA IN CERTIFIKATI TIPA Z OMEJITVAMI 21A.11 Področje uporabe 21A.13 Upravičenost 21A.14 Dokazovanje sposobnosti 21A.15 Vloga 21A.16A Plovnostne kode 21A.16B Posebni pogoji 21A.17 Osnova za izdajo certifikata tipa 21A.18 Določitev veljavnih zahtev glede varstva okolja in certifikacijskih specifikacij 21A.19 Spremembe, zaradi katerih je potreben nov certifikat tipa 21A.20 Izpolnjevanje zahtev glede osnove za certifikacijo tipa in varstva okolja 21A.21 Izdaja certifikata tipa 21A.23 Izdaja certifikata tipa z omejitvami 21A.31 Projekt tipa 21A.33 Preiskave in testiranje 21A.35 Testni leti 21A.41 Certifikat tipa 21A.44 Obveznosti nosilca 21A.47 Prenosljivost 21A.51 Trajanje in stalna veljavnost 21A.55 Vodenje evidenc 21A.57 Priročniki 21A.61 Navodila za stalno plovnost (PODDEL C – SE NE UPORABLJA) PODDEL D – SPREMEMBE CERTIFIKATOV TIPA IN CERTIFIKATOV TIPA Z OMEJITVAMI 21A.90 Področje uporabe 21A.91 Razvrstitev sprememb projektov tipa 21A.92 Upravičenost 21A.93 Vloga 21A.95 Male spremembe 21A.97 Velike spremembe 21A.101 Določitev certifikacijskih specifikacij in zahtev glede varstva okolja 21A.103 Izdaja potrdila 21A.105 Vodenje evidenc 21A.107 Navodila za stalno plovnost 21A.109 Obveznosti in oznake EPA PODDEL E – DODATNI CERTIFIKATI TIPA 21A.111 Področje uporabe 21A.112A Upravičenost 21A.112B Dokazovanje sposobnosti 21A.113 Vloga za dodatni certifikat tipa 21A.114 Prikaz ustreznosti 21A.115 Izdaja dodatnega certifikata tipa 21A.116 Prenosljivost 21A.117 Spremembe tistega dela proizvoda, za katerega velja dodatni certifikat tipa 21A.118A Obveznosti in oznake EPA 21A.118B Trajanje in stalna veljavnost 21A.119 Priročniki 21A.120 Navodila za stalno plovnost PODDEL F – PROIZVODNJA BREZ ODOBRITVE PROIZVODNE ORGANIZACIJE 21A.121 Področje uporabe 21A.122 Upravičenost 21A.124 Vloga 21A.125A Izdaja izjave o soglasju 21A.125B Ugotovitve 21A.125C Trajanje in stalna veljavnost 21A.126 Sistem kontrole proizvodnje 21A.127 Testi: zrakoplovi 21A.128 Testi: motorji in propelerji 21A.129 Obveznosti proizvajalca 21A.130 Izjava o skladnosti PODDEL G – ODOBRITEV PROIZVODNE ORGANIZACIJE 21A.131 Področje uporabe 21A.133 Upravičenost 21A.134 Vloga 21A.135 Odobritev proizvodne organizacije 21A.139 Sistem kakovosti 21A.143 Predstavitev 21A.145 Zahteve za odobritev 21A.147 Spremembe v odobreni proizvodni organizaciji 21A.148 Spremembe lokacije 21A.149 Prenosljivost 21A.151 Pogoji odobritve 21A.153 Spremembe pogojev odobritve 21A.157 Preiskave 21A.158 Ugotovitve 21A.159 Trajanje in stalna veljavnost 21A.163 Pravice 21A.165 Obveznosti nosilca PODDEL H – SPRIČEVALA O PLOVNOSTI IN SPRIČEVALA O PLOVNOSTI Z OMEJITVAMI 21A.171 Področje uporabe 21A.172 Upravičenost 21A.173 Razvrstitev 21A.174 Vloga 21A.175 Jezik 21A.177 Sprememba ali dopolnitev 21A.179 Prenosljivost in ponovna izdaja v državah članicah 21A.180 Inšpekcijski pregled 21A.181 Trajanje in stalna veljavnost 21A.182 Identifikacija zrakoplova PODDEL I – SPRIČEVALA O HRUPU 21A.201 Področje uporabe 21A.203 Upravičenost 21A.204 Vloga 21A.207 Sprememba ali dopolnitev 21A.209 Prenosljivost in ponovna izdaja v državah članicah 21A.210 Inšpekcijski pregled 21A.211 Trajanje in stalna veljavnost PODDEL J – ODOBRITEV PROJEKTIVNE ORGANIZACIJE 21A.231 Področje uporabe 21A.233 Upravičenost 21A.234 Vloga 21A.235 Izdaja potrdila projektivne organizacije 21A.239 Sistem zagotavljanja projektov 21A.243 Podatki 21A.245 Zahteve za odobritev 21A.247 Spremembe v sistemu zagotavljanja projektov 21A.249 Prenosljivost 21A.251 Pogoji odobritve 21A.253 Spremembe pogojev odobritve 21A.257 Preiskave 21A.258 Ugotovitve 21A.259 Trajanje in stalna veljavnost 21A.263 Ugodnosti 21A.265 Obveznosti nosilca PODDEL K – DELI IN NAPRAVE 21A.301 Področje uporabe 21A.303 Izpolnjevanje veljavnih zahtev 21A.305 Odobritev delov in naprav 21A.307 Sprostitev delov in naprav za vgradnjo (PODDEL L – SE NE UPORABLJA) PODDEL M – POPRAVILA 21A.431 Področje uporabe 21A.432A Upravičenost 21A.432B Dokazovanje sposobnosti 21A.433 Načrt popravil 21A.435 Klasifikacija popravil 21A.437 Odobritev načrta popravila 21A.439 Proizvodnja delov za popravila 21A.441 Vključitev popravil 21A.443 Omejitve 21A.445 Nepopravljena škoda 21A.447 Vodenje evidenc 21A.449 Navodila za stalno plovnost 21A.451 Obveznosti in oznake EPA (PODDEL N – SE NE UPORABLJA) PODDEL O – DOVOLJENJA PO ODREDBI O EVROPSKEM TEHNIČNEM STANDARDU 21A.601 Področje uporabe 21A.602A Upravičenost 21A.602B Dokazovanje sposobnosti 21A.603 Vloga 21A.604 Dovoljenje ETSO za pomožno pogonsko enoto (PPE) 21A.605 Zahteve glede podatkov 21A.606 Izdaja dovoljenja ETSO 21A.607 Ugodnosti dovoljenja ETSO 21A.608 Deklaracija o projektu in izvedbi (DPI) 21A.609 Obveznosti nosilcev dovoljenj ETSO 21A.610 Odobritev odstopanj 21A.611 Spremembe načrtov 21A.613 Vodenje evidenc 21A.615 Inšpekcijski pregled Agencije 21A.619 Trajanje in stalna veljavnost 21A.621 Prenosljivost PODDEL P – DOVOLJENJE ZA LETENJE 21A.701 Področje uporabe 21A.703 Upravičenost 21A.705 Pristojni organ 21A.707 Vloga za pridobitev dovoljenja za letenje 21A.708 Pogoji letenja 21A.709 Vloga za odobritev pogojev letenja 21A.710 Odobritev pogojev letenja 21A.711 Izdaja dovoljenja za letenje 21A.713 Spremembe 21A.715 Jezik 21A.719 Prenosljivost 21A.721 Inšpekcijski pregledi 21A.723 Trajanje in stalna veljavnost 21A.725 Podaljšanje dovoljenja za letenje 21A.727 Obveznosti nosilca dovoljenja za letenje 21A.729 Vodenje evidenc PODDEL Q – IDENTIFIKACIJA PROIZVODOV, DELOV IN NAPRAV 21A.801 Identifikacija proizvodov 21A.803 Ravnanje z identifikacijskimi podatki 21A.804 Identifikacija delov in naprav 21A.805 Identifikacija kritičnih delov 21A.807 Identifikacija artiklov ETSO ODDELEK B – POSTOPKI ZA PRISTOJNE ORGANE PODDEL A – SPLOŠNE DOLOČBE 21B.5 Področje uporabe 21B.20 Obveznosti pristojnega organa 21B.25 Zahteve glede organizacije pristojnega organa 21B.30 Dokumentirani postopki 21B.35 Spremembe v organizaciji in postopkih 21B.40 Reševanje sporov 21B.45 Poročanje/koordinacija 21B.55 Vodenje evidenc 21B.60 Plovnostne zahteve PODDEL B – CERTIFIKATI TIPA IN CERTIFIKATI TIPA Z OMEJITVAMI (PODDEL C – SE NE UPORABLJA) PODDEL D – SPREMEMBE CERTIFIKATOV TIPA IN CERTIFIKATOV TIPA Z OMEJITVAMI PODDEL E – DODATNI CERTIFIKATI TIPA PODDEL F – PROIZVODNJA BREZ ODOBRITVE PROIZVODNE ORGANIZACIJE 21B.120 Preiskava 21B.125 Ugotovitve 21B.130 Izdaja izjave o soglasju 21B.135 Ohranitev izjave o soglasju 21B.140 Sprememba izjave o soglasju 21B.145 Omejitev, začasna razveljavitev in preklic izjave o soglasju 21B.150 Vodenje evidenc PODDEL G – ODOBRITEV PROIZVODNE ORGANIZACIJE 21B.220 Preiskave 21B.225 Ugotovitve 21B.230 Izdaja potrdila 21B.235 Stalen nadzor 21B.240 Sprememba potrdila proizvodne organizacije 21B.245 Začasna razveljavitev in preklic odobritve proizvodne organizacije 21B.260 Vodenje evidenc PODDEL H – SPRIČEVALA O PLOVNOSTI IN SPRIČEVALA O PLOVNOSTI Z OMEJITVAMI 21B.320 Preiskave 21B.325 Izdaja spričeval o plovnosti 21B.326 Spričevalo o plovnosti 21B.327 Spričevalo o plovnosti z omejitvami 21B.330 Začasna razveljavitev in preklic spričeval o plovnosti in spričeval o plovnosti z omejitvami 21B.345 Vodenje evidenc PODDEL I – SPRIČEVALA O HRUPU 21B.420 Preiskave 21B.425 Izdaja spričeval o hrupu 21B.430 Začasna razveljavitev in preklic spričeval o hrupu 21B.445 Vodenje evidenc PODDEL J – ODOBRITEV PROJEKTIVNE ORGANIZACIJE PODDEL K – DELI IN NAPRAVE (PODDEL L – SE NE UPORABLJA) PODDEL M – POPRAVILA (PODDEL N – SE NE UPORABLJA) PODDEL O – DOVOLJENJA PO ODREDBI O EVROPSKEM TEHNIČNEM STANDARDU PODDEL P – DOVOLJENJE ZA LETENJE 21B.520 Preiskava 21B.525 Izdaja dovoljenj za letenje 21B.530 Preklic dovoljenj za letenje 21B.545 Vodenje evidenc PODDEL Q – IDENTIFIKACIJA PROIZVODOV, DELOV IN NAPRAV DODATKI – OBRAZCI EASA“;

2. naslov oddelka A se nadomesti z naslednjim: „ODDELEK A TEHNIČNE ZAHTEVE“;

3. v točki 21.A.14(b) se točka 5 nadomesti z naslednjim: „5. propeler s stalnim ali nastavljivim korakom.“;

4. v točki 21A.35(b) se točka 2 nadomesti z naslednjim: „2. da za zrakoplove, ki naj bi se certificirali po tem oddelku, razen (i) toplozračnih balonov, prostoletečih plinskih balonov, vezanih plinskih balonov, jadralnih letal in jadralnih letal s pogonom ter (ii) zračnih ladij in letal z največjo vzletno maso (MTOM) 2 722 kg ali manj, ugotovi, ali obstaja sprejemljivo zagotovilo, da so zrakoplov, njegovi deli in naprave zanesljivi in da pravilno delujejo.“;

5. točka 21A.112 se nadomesti z naslednjim odstavkom: Upravičenost Vsaka fizična ali pravna oseba (‚organizacija‘), ki je dokazala ali je v postopku dokazovanja svoje sposobnosti v skladu s točko 21A.112B, je upravičena zaprositi za dodatni certifikat tipa pod pogoji iz tega poddela.“;

6. v točki 21.A.124(b) se točka 2 nadomesti z naslednjim: „2. povzetek informacij, zahtevanih v točki 21A.125A(b).“;

7. točka 21A.125 se nadomesti z naslednjim odstavkom: Izdaja izjave o soglasju Prosilec je upravičen, da mu pristojni organ izda izjavo o soglasju, s katero se strinja z dokazovanjem skladnosti posameznih proizvodov, delov in naprav po tem poddelu, potem ko: (a) je uvedel sistem kontrole proizvodnje, ki zagotavlja, da je vsak proizvod, del ali naprava v skladu z veljavnimi projektnimi podatki in je v stanju, ki zagotavlja varno obratovanje; (b) je priskrbel priročnik, ki vsebuje: 1. opis sistema kontrole proizvodnje, zahtevanega v odstavku (a); 2. opis načinov kontrole za sistem kontrole proizvodnje; 3. opis testiranj, zahtevanih v točkah 21A.127 in 21A.128, ter imena oseb, pooblaščenih za namene točke 21A.130(a); (c) dokaže, da je sposoben zagotoviti pomoč v skladu s točkama 21A.3 in 21A.129(d).“;

8. v točki 21A.125B(c) se sklicevanje na „21B.143“ nadomesti s sklicevanjem na „točko 21B.125“;

9. točka 21A.126 se spremeni: (i) v odstavku (a) se „21A.125“ nadomesti z „21A.125A(a)“; (i) v odstavku (b) se „21A.125(a)“ nadomesti z „21A.125A(a)“;

10. v točki 21.A.127(a) se „21A.125(a)“ nadomesti z „21A.125A(a)“;

11. v točki 21.A.128 se „21A.125(a)“ nadomesti z „21A.125A(a)“;

12. točka 21A.165 se spremeni: (i) v odstavku (c) se točka 2 nadomesti z naslednjim: „2. ugotoviti, da so drugi proizvodi, deli ali naprave popolni in v skladu z odobrenimi projektnimi podatki in so varni za uporabo, preden izda obrazec EASA 1, da potrdi skladnost z odobrenimi projektnimi podatki in varnost uporabe, v primeru motorjev pa še v skladu s podatki, ki jih zagotovi nosilec certifikata tipa za motorje, ugotovi, da je vsak dokončan motor v skladu z veljavnimi zahtevami glede emisij, kakor je določeno v točki 21A.18(b), veljavnimi na dan proizvodnje motorja, da potrdi skladnost emisij, ali“; (ii) odstavek (k) se nadomesti z naslednjim: „(k) kjer je to primerno, v skladu z ugodnostmi iz točke 21A.163(e) pred izdajo dovoljenja za letenje za zrakoplov ugotoviti skladnost s točko 21A.711(c) in (e).“;

13. v točki 21A.174(b)3(ii) se „21A.184(c)“ nadomesti z „21B.327(c)“;

14. točka 21A.183 se črta;

15. točka 21A.184 se črta;

16. točka 21A.205 se črta;

17. v točki 21A.245 se odstavek (a) nadomesti z naslednjim: „(a) v vseh tehničnih oddelkih zaposluje dovolj ljudi z zadostno usposobljenostjo in da so bili ustrezno pooblaščeni za izpolnjevanje njim dodeljenih obveznosti ter da to skupaj s prostori, infrastrukturo in opremo omogoča zaposlenim, da za proizvode dosegajo cilje v zvezi s plovnostjo in varstvom okolja.“;

18. točka 21A.263 se spremeni: (a) v odstavku (b) se točka 4 nadomesti z naslednjim: „4. dovoljenja ETSO na podlagi točke 21A.602B(b)(1), ali“; (b) odstavek (c) se spremeni: (i) točki 3 in 4 se nadomestita z naslednjim: „3. izdajati informacije in navodila, ki vsebujejo naslednjo izjavo: Tehnična vsebina tega dokumenta je odobrena na podlagi DOA št. EASA.21J.[XXXX]. 4. odobravati dokumentarne spremembe priročnika za letenje za zrakoplov in njegovih dodatkov ter izdajati te spremembe, ki vsebujejo naslednjo izjavo: Revizija št. [YY] PLZ (ali dodatka) št. [ZZ] je odobrena na podlagi DOA št. EASA.21J.[XXXX].“; (ii) točka 7 se nadomesti z naslednjim: „7. izdajati dovoljenja za letenje v skladu s točko 21A.711(b) za zrakoplov, ki ga je sam projektiral ali spremenil ali za katerega je v skladu s točko 21A.263(c)(6) odobril pogoje, pod katerimi se lahko izda dovoljenje za letenje, in kadar projektivna organizacija v skladu s svojo odobritvijo projektivne organizacije sama izvaja nadzor nad konfiguracijo zrakoplova in potrjuje ustreznost s projektivnimi pogoji, ki so bili odobreni za let.“;

19. v točki 21A.265 se odstavek (g) nadomesti z naslednjim: „(g) kjer je to primerno, v skladu z ugodnostmi iz točke 21A.263(c)(7) pred izdajo dovoljenja za letenje za zrakoplov ugotoviti skladnost s točko 21A.711(b) in (e).“;

20. v točki 21A.307 se odstavek (a) nadomesti z naslednjim: „(a) mu ni priloženo dovoljenje za sprostitev v uporabo (obrazec EASA 1), ki dokazuje, da je bil element proizveden v skladu z odobrenimi projektnimi podatki in je varen za uporabo, in“;

21. točka 21A.432 se nadomesti z naslednjim: Upravičenost (a) Vsaka fizična ali pravna oseba, ki je dokazala ali je v postopku dokazovanja svoje sposobnosti v skladu s točko 21A.432B, je upravičena zaprositi za odobritev načrta velikega popravila po pogojih iz tega poddela. (b) Vsaka fizična ali pravna oseba je upravičena zaprositi za odobritev načrta malega popravila.“;

22. v točki 21A.601 se črta odstavek (b);

23. v točki 21A.605(d) se „21A.125(b)“ nadomesti z „21A.125A(b)“;

24. v točki 21A.606 se odstavek (c) nadomesti z naslednjim: „(c) izrecno izjavi, da je pripravljen ravnati v skladu s točko 21A.609.“;

25. v točki 21A.609 se odstavek (f) nadomesti z naslednjim: „(f) ravnati v skladu s točkami 21A.3, 21A.3B in 21A.4.“;

26. točka 21A.701 se nadomesti z naslednjim: Področje uporabe (a) Dovoljenja za letenje se izdajo v skladu s tem poddelom za zrakoplove, ki ne izpolnjujejo ali za katere ni bilo potrjeno, da izpolnjujejo veljavne zahteve glede plovnosti, vendar omogočajo varen let pod določenimi pogoji in za naslednje namene: 1. razvoj; 2. dokazovanje skladnosti s predpisi ali certifikacijskimi specifikacijami; 3. usposabljanje osebja projektantskih ali proizvodnih organizacij; 4. produkcijsko testiranje leta novih produkcijskih zrakoplovov; 5. letenje zrakoplova, ki je v izdelavi, med proizvodnimi objekti; 6. letenje zrakoplova za odobritev stranke; 7. dostavo ali izvoz zrakoplova; 8. letenje zrakoplova za odobritev pristojnega organa; 9. tržno raziskavo, vključno z usposabljanjem posadke stranke; 10. razstave in letalske mitinge; 11. letenje zrakoplova na lokacijo, kjer se bo izvedlo vzdrževanje ali pregled plovnosti, ali prevoz na mesto skladiščenja; 12. letenje zrakoplova pri masi, ki presega njegovo največjo dopustno maso pri vzletu za lete, ki so daljši od običajnih preletov prek vode ali prek ozemlja, kjer ni zagotovljena ustrezna infrastruktura za pristajanje ali kjer ni na voljo ustreznega goriva; 13. postavljanje rekordov, tekmovanja v zraku ali podobna tekmovanja; 14. letenje zrakoplova, ki je ustrezal zahtevam glede plovnosti pred vzpostavitvijo okoljskih zahtev, ki jih mora izpolnjevati zrakoplov; 15. rekreativno letenje s posameznimi enostavnimi zrakoplovi ali vrstami zrakoplovov, za katere spričevalo o plovnosti ali spričevalo o plovnosti z omejitvami ni primerno. (b) Ta poddel določa postopek za izdajo dovoljenj za letenje in odobritev povezanih pogojev letenja ter določa pravice in obveznosti prosilcev za ta dovoljenja in odobritve pogojev letenja ter nosilcev teh dovoljenj in odobritev.“;

27. točka 21A.703 se nadomesti z naslednjim: Upravičenost (a) Zahtevo za pridobitev dovoljenja za letenje lahko predloži vsaka fizična ali pravna oseba, razen v primeru dovoljenja za letenje, ki se zahteva za namene točke 21A.701(a)(15), kjer mora biti prosilec hkrati tudi lastnik. (b) Vlogo za odobritev pogojev letenja lahko predloži vsaka fizična ali pravna oseba.“;

28. točka 21.710(c) se nadomesti z naslednjim: „(c) Pred odobritvijo pogojev letenja se mora Agencija, pristojni organ ali odobrena organizacija prepričati, da lahko zrakoplov leti varno v skladu s podanimi pogoji in omejitvami. Agencija ali pristojni organ lahko v ta namen od prosilca zahteva, da izvede vse potrebne preglede ali preskuse.“;

29. točka 21A.711 se nadomesti z naslednjim: Izdaja dovoljenja za letenje (a) Dovoljenje za letenje (obrazec EASA 20a, glej Dodatek) lahko pristojni organ izda v skladu s pogoji iz točke 21B.525. (b) Ustrezno odobrena projektivna organizacija lahko izda dovoljenje za letenje (obrazec EASA 20b, glej Dodatek) v skladu z ugodnostmi, ki izhajajo iz točke 21A.263(c)(7), kadar so bili pogoji iz točke 21A.708 odobreni v skladu s točko 21A.710. (c) Ustrezno odobrena proizvodna organizacija lahko izda dovoljenje za letenje (obrazec EASA 20b, glej Dodatek) v skladu z ugodnostmi, ki izhajajo iz točke 21A.163(e), kadar so bili pogoji iz točke 21A.708 odobreni v skladu s točko 21A.710. (d) Ustrezno odobrena organizacija za vodenje stalne plovnosti lahko izda dovoljenje za letenje (obrazec EASA 20b, glej Dodatek) v skladu z ugodnostmi, ki izhajajo iz točke M.A.711 Priloge I (del M) k Uredbi (ES) št. 2042/2003, kadar so pogoji iz točke 21A.708 odobreni v skladu s točko 21A.710. (e) V dovoljenju za letenje se navedejo namen(-i) ter vsi pogoji in omejitve, odobreni v skladu s točko 21A.710. (f) Za dovoljenja, izdana v skladu s pododstavkom (b), (c) ali (d), se pristojnemu organu čim prej, najpozneje pa v 3 dneh predloži kopija dovoljenja za letenje in povezanih pogojev letenja. (g) Če se pokaže, da kateri koli od pogojev iz točke 21A.723(a) za dovoljenje za letenje, ki ga je izdala organizacija v skladu s pododstavkom (b), (c) ali (d), ni izpolnjen, ta organizacija dovoljenje za letenje takoj prekliče in nemudoma obvesti pristojni organ.“;

30. v točki 21A.723 se odstavek (a) nadomesti z naslednjim: „(a) Dovoljenje za letenje se izda za največ 12 mesecev in ostane veljavno pod naslednjimi pogoji: 1. skladnost s pogoji in omejitvami iz točke 21A.711(e), ki se nanašajo na dovoljenje za letenje; 2. dovoljenje za letenje ni bilo odpovedano ali preklicano; 3. zrakoplov ostane v istem registru.“;

31. v točki 21A.801 se odstavek (d) nadomesti z naslednjim: „(d) Pri balonih s posadko mora biti identifikacijska ploščica, predpisana v pododstavku (b), pritrjena na ovoj balona, in če je izvedljivo, na mestu, na katerem jo upravljavec lahko prebere, ko je balon napihnjen. Poleg tega morajo biti koš, celoten obtežilni okvir in celoten grelec trajno in čitljivo označeni s proizvajalčevim imenom, številko dela ali enakovrednim podatkom ter serijsko številko ali enakovrednim podatkom.“;

32. v točki 21A.804 se odstavek (a) nadomesti z naslednjim: „(a) Vsak del ali naprava sta trajno in čitljivo označena z: 1. imenom, blagovno znamko ali simbolom, ki opredeljuje proizvajalca, kakor je opredeljen v veljavnih projektnih podatkih, in 2. številko dela, kakor je opredeljena v veljavnih projektnih podatkih, in 3. črkami EPA za dele in naprave, proizvedene v skladu z odobrenimi projektnimi podatki, ki ne pripadajo nosilcu certifikata tipa za zadevni proizvod, razen artiklov ETSO.“;

33. doda se točka 21B.125: Ugotovitve (a) Če pristojni organ med revizijami ali kako drugače najde objektivne dokaze, da nosilec izjave o soglasju ne izpolnjuje veljavnih zahtev iz oddelka A Priloge (del 21), se ugotovitev razvrsti v skladu s točko 21A.125B(a). (b) Pristojni organ sprejme naslednje ukrepe: 1. pri ugotovitvah 1. stopnje pristojni organ takoj ukrepa, tako da izjavo o soglasju v celoti ali deloma omeji, začasno razveljavi ali prekliče, odvisno od obsega ugotovitve, dokler organizacija ne izvede učinkovitega popravnega ukrepa. 2. pri ugotovitvah 2. stopnje pristojni organ določi obdobje za popravni ukrep, ki ustreza vrsti ugotovitve in ni daljše od treh mesecev. Pristojni organ lahko ob koncu tega obdobja in glede na vrsto ugotovitve v nekaterih okoliščinah in ob zadovoljivem načrtu popravnega ukrepa trimesečno obdobje podaljša. (c) Če časovni okvir, ki ga je odobril pristojni organ, ni upoštevan, ta ukrepa za začasno popolno ali delno razveljavitev izjave o soglasju.“;

34. v točki 21.B.135(b)2 se „21A.125(b)“ nadomesti z „21A.125A(b)“;

35. točka 21B.143 se črta;

36. točka 21B.145 se nadomesti z naslednjim: Omejitev, začasna razveljavitev in preklic izjave o soglasju (a) Omejitev, začasna razveljavitev ali preklic izjave o soglasju se pisno sporoči njenemu nosilcu. Pristojni organ navede razloge za omejitev, začasno razveljavitev ali preklic in nosilca izjave o soglasju obvesti o njegovi pravici do pritožbe. (b) Če je izjava o soglasju začasno razveljavljena, se njena veljavnost ponovno vzpostavi šele, ko se ponovno doseže skladnost s poddelom F oddelka A Priloge (del 21).“;

37. točka 21B.225 se nadomesti z naslednjim: Ugotovitve (a) Če pristojni organ med revizijami ali kako drugače najde objektivne dokaze, da nosilec odobritve proizvodne organizacije ne izpolnjuje veljavnih zahtev iz oddelka A Priloge (del 21), se ugotovitev razvrsti v skladu s točko 21A.158(a). (b) Pristojni organ sprejme naslednje ukrepe: 1. pri ugotovitvah 1. stopnje pristojni organ takoj ukrepa, tako da odobritev proizvodne organizacije v celoti ali deloma omeji, začasno razveljavi ali prekliče, odvisno od obsega ugotovitve, dokler organizacija ne izvede učinkovitega popravnega ukrepa. 2. pri ugotovitvah 2. stopnje pristojni organ določi obdobje za popravni ukrep, ki ustreza vrsti ugotovitve in ne presega treh mesecev. Pristojni organ lahko ob koncu tega obdobja in glede na vrsto ugotovitve v nekaterih okoliščinah in ob zadovoljivem načrtu popravnega ukrepa trimesečno obdobje podaljša. (c) Če časovni okvir, ki ga je odobril pristojni organ, ni upoštevan, ta ukrepa za začasno popolno ali delno razveljavitev odobritve.“;

38. v točki 21B.235 se odstavek (a) nadomesti z naslednjim: „(a) Da pristojni organ upraviči ohranitev odobritve proizvodne organizacije, nenehno opravlja nadzor: 1. da preveri, ali je sistem kakovosti nosilca odobritve proizvodne organizacije v skladu s poddelom G oddelka A te Priloge (del 21); 2. da preveri, ali organizacija nosilca odobritve proizvodne organizacije deluje v skladu s predstavitvijo proizvodne organizacije, ter 3. da preveri učinkovitost postopkov iz predstavitve proizvodne organizacije, ter 4. da z vzorčenjem spremlja standarde proizvoda, dela ali naprave.“;

39. točka 21B.325 se nadomesti z naslednjim: Izdaja spričeval o plovnosti (a) Pristojni organ države članice registracije brez nepotrebne zamude izda ali spremeni spričevalo o plovnosti (obrazec EASA 25, glej Dodatek), ko se prepriča, da so izpolnjene zahteve iz točke 21B.326 in veljavne zahteve iz poddela H oddelka A te priloge (del 21). (b) Pristojni organ države članice registracije brez nepotrebne zamude izda ali spremeni spričevalo o plovnosti z omejitvami (obrazec EASA 24, glej Dodatek), ko se prepriča, da so izpolnjene zahteve iz točke 21B.327 in veljavne zahteve iz poddela H oddelka A te priloge (del 21). (c) Pristojni organ države članice registracije za nov zrakoplov ali rabljen zrakoplov s poreklom iz države nečlanice poleg ustreznega spričevala o plovnosti iz odstavka (a) ali (b) izda tudi izvorno potrdilo o pregledu plovnosti (obrazec EASA 15a, glej Dodatek).“;

40. doda se naslednji odstavek 21B.326: Spričevalo o plovnosti Pristojni organ države članice registracije izda spričevalo o plovnosti za: (a) nov zrakoplov: 1. ob predložitvi dokumentacije, zahtevane v točki 21A.174(b)(2); 2. ko se pristojni organ države članice registracije prepriča, da je zrakoplov v skladu z odobrenim projektom in je varen za uporabo. To lahko vključuje preglede pristojnega organa države članice registracije. (b) rabljen zrakoplov: 1. ob predložitvi dokumentacije, zahtevane v točki 21A.174(b)(3), ki dokazuje, da: (i) je zrakoplov v skladu s projektom tipa, odobrenim po certifikatu tipa ali dodatnem certifikatu tipa, odobreni spremembi ali popravilu v skladu s Prilogo (del 21), in (ii) so bile upoštevane ustrezne plovnostne zahteve, in (iii) je bil zrakoplov pregledan v skladu z ustreznimi določbami Priloge I (del M) Uredbe (ES) št. 2042/2003; 2. ko se pristojni organ države članice registracije prepriča, da je zrakoplov v skladu z odobrenim projektom in je varen za uporabo. To lahko vključuje preglede pristojnega organa države članice registracije.“;

41. doda se naslednji odstavek 21B.327: Spričevalo o plovnosti z omejitvami (a) Pristojni organ države registracije izda spričevalo o plovnosti z omejitvami za: 1. nov zrakoplov: (i) ob predložitvi dokumentacije, zahtevane v točki 21A.174(b)(2); (ii) ko se pristojni organ države članice registracije prepriča, da je zrakoplov v skladu s projektom, ki ga je Agencija odobrila po certifikatu tipa z omejitvami ali v skladu s posebnimi plovnostnimi specifikacijami, in je varen za uporabo. To lahko vključuje preglede pristojnega organa države članice registracije. 2. rabljen zrakoplov: (i) ob predložitvi dokumentacije, zahtevane v točki 21A.174(b)(3), ki dokazuje, da: (A) je zrakoplov v skladu s projektom, ki ga je Agencija odobrila po certifikatu tipa z omejitvami ali v skladu s posebnimi plovnostnimi specifikacijami ali dodatnim certifikatom tipa, odobreno spremembo ali popravilom v skladu s Prilogo (del 21), in (B) so bile upoštevane ustrezne plovnostne zahteve, in (C) je bil zrakoplov pregledan v skladu z ustreznimi določbami Priloge I (del M) Uredbe (ES) št. 2042/2003; (ii) ko se pristojni organ države članice registracije prepriča, da je zrakoplov v skladu z odobrenim projektom in je varen za uporabo. To lahko vključuje preglede pristojnega organa države članice registracije. (b) Za zrakoplov, ki ne more izpolnjevati bistvenih zahtev iz osnovne uredbe in ki ni upravičen do certifikata tipa z omejitvami, Agencija ob potrebnem upoštevanju odstopanj od teh bistvenih zahtev: 1. izda posebne plovnostne specifikacije, ki zagotavljajo ustrezno varnost glede na nameravano uporabo, in preveri njihovo izpolnjevanje, ter 2. določi omejitve za uporabo tega zrakoplova. (c) Omejitve za uporabo so povezane s spričevali o plovnosti z omejitvami, vključno z omejitvami v zračnem prostoru, kakor so potrebne za upoštevanje odstopanj od bistvenih zahtev za plovnost, določenih v osnovni uredbi.“;

42. točka 21B.525 se nadomesti z naslednjim: Izdaja dovoljenja za letenje Pristojni organ brez nepotrebne zamude izda dovoljenje za letenje (obrazec EASA 20a, glej Dodatek): 1. ob predložitvi podatkov, zahtevanih v točki 21A.707, in 2. ko so bili pogoji letenja iz točke 21A.708 odobreni v skladu s točko 21A.710, in 3. ko se pristojni organ s pomočjo preiskav, ki jih izvede sam in ki lahko vključujejo preglede, ali s pomočjo postopkov, s katerimi se strinja prosilec, prepriča, da je zrakoplov že pred letom v skladu s projektom, opredeljenim v točki 21A.708.“;

43. Dodatek I se nadomesti z naslednjim:



„Dodatek I Dovoljenje za sprostitev v uporabo – obrazec EASA 1 iz Priloge (del 21) Navodila za uporabo obrazca EASA 1 Ta navodila se nanašajo samo na uporabo obrazcev EASA 1 za namene proizvodnje. Opozoriti je treba na Dodatek II k Prilogi I (del M) Uredbe (ES) št. 2042/2003, ki zajema uporabo obrazca EASA 1 za namene vzdrževanja. 1. NAMEN IN UPORABA 1.1. Osnovni namen dovoljenja je razglasiti plovnost novih letalskih proizvodov, delov in naprav (v nadaljnjem besedilu: element(-i)). 1.2. Med dovoljenjem in elementom(-i) je treba vzpostaviti povezavo. Izdajatelj mora ohraniti dovoljenje v obliki, ki omogoča preverjanje izvornih podatkov. 1.3. Dovoljenje je sprejemljivo za številne organe za plovnost, vendar je to lahko odvisno od dvostranskih sporazumov in/ali politike organa za plovnost. Navedba ‚odobreni projektni podatki‘ iz tega dovoljenja tako pomeni podatke, ki jih je odobril organ za plovnost države uvoznice. 1.4. Dovoljenje ni dobavnica ali spremnica. 1.5. Zrakoplovi se ne sproščajo z uporabo dovoljenja. 1.6. Dovoljenje ni odobritev za vgradnjo elementa v določen zrakoplov, motor ali propeler, temveč končnemu uporabniku samo pomaga opredeliti njegov status odobritve plovnosti. 1.7. Na istem dovoljenju ni dovoljeno združevati elementov, sproščenih za namene proizvodnje, in elementov, sproščenih za namene vzdrževanja. 1.8. Na istem dovoljenju ni dovoljeno združevati elementov, potrjenih v skladu z ‚odobrenimi podatki‘ in ‚neodobrenimi podatki‘. 2. SPLOŠNA OBLIKA 2.1. Dovoljenje mora biti v skladu s priloženim obrazcem, vključno s številčenjem in položajem posameznih rubrik. Lahko pa se razlikujejo velikosti posameznih rubrik, da ustrezajo posameznim vlogam, vendar pa ne v taki meri, da bi dovoljenje postalo neprepoznavno. 2.2. Dovoljenje mora biti v ležečem formatu, celotna velikost pa se lahko bistveno poveča ali zmanjša, če ostaja dovoljenje prepoznavno in čitljivo. Če ste v dvomu, se posvetujte s pristojnim organom. 2.3. Izjava o odgovornosti uporabnika/osebe, ki izvaja vgradnjo, je lahko navedena na kateri koli strani obrazca. 2.4. Vsi vpisi morajo biti jasni in razločni, da so lahko čitljivi. 2.5. Dovoljenje je lahko vnaprej natisnjeno ali oblikovano z računalnikom, vendar pa mora biti v obeh primerih izpis vrstic in znakov jasen, razločen in v skladu z opredeljeno obliko. 2.6. Dovoljenje mora biti v angleškem jeziku, če je to primerno, pa tudi v enem ali več drugih jezikih. 2.7. Podrobnosti, ki jih je treba vnesti v dovoljenje, se lahko napišejo s strojem/računalnikom ali ročno z velikimi tiskanimi črkami in morajo biti lahko čitljive. 2.8. Zaradi jasnosti je treba uporabljati čim manj kratic. 2.9. Prostor, ki ostane na zadnji strani dovoljenja, lahko izdajatelj uporabi za dodatne informacije, vendar pa ne sme vključiti nobene izjave o potrditvi. Na morebitno uporabo zadnje strani dovoljenja je treba opozoriti v ustrezni rubriki na sprednji strani dovoljenja. 3. KOPIJE 3.1. Glede števila kopij dovoljenja, ki se pošljejo stranki ali jih obdrži izdajatelj, ni nobenih omejitev. 4. NAPAKE V DOVOLJENJU 4.1. Če končni uporabnik ugotovi, da so v dovoljenju napake, mora o njih pisno obvestiti izdajatelja. Če lahko izdajatelj napake preveri in popravi, lahko izda novo dovoljenje. 4.2. Novo dovoljenje mora imeti novo referenčno številko, podpis in datum. 4.3. Prošnji za novo dovoljenje se lahko ugodi, ne da bi bilo treba vnovič preveriti stanje elementov. Novo dovoljenje ni izjava o trenutnem stanju, v rubriki 12 pa se mora sklicevati na prejšnje dovoljenje z naslednjo izjavo: ‚To dovoljenje popravlja napako(-e) v rubriki(-ah) [vnesite popravljeno(-e) rubriko(-e)] dovoljenja [vnesite prvotno referenčno številko] z dne [vnesite datum prvotne izdaje], in ne zajema skladnosti/stanja/sprostitve v uporabo.‘ Obe dovoljenji je treba hraniti tako dolgo, kot se zahteva za prvo dovoljenje. 5. IZDAJATELJEVO IZPOLNJEVANJE DOVOLJENJA Rubrika 1 Pristojni organ za odobritev/Država Navedite naziv in državo organa, pristojnega za izdajo tega dovoljenja. Če je pristojni organ Agencija, je treba navesti samo ‚EASA‘. Rubrika 2 Glava obrazca EASA 1 ‚URADNO DOVOLJENJE ZA SPROSTITEV V UPORABO OBRAZEC EASA 1‘ Rubrika 3 Referenčna številka obrazca Vnesite enotno številko, določeno s sistemom/postopkom številčenja, ki ga uporablja organizacija iz rubrike 4; to lahko vključuje črkovne/numerične znake. Rubrika 4 Naziv in naslov organizacije Vnesite poln naziv in naslov proizvodne organizacije (glej obrazec EASA 55, list A), ki sprošča element(-e), zajet(-e) v tem dovoljenju. Logotipi itd. organizacije so dovoljeni, če je zanje v rubriki dovolj prostora. Rubrika 5 Delovni nalog/Pogodba/Račun Za lažjo sledljivost elementa(-ov) z vidika kupca vnesite številko delovnega naloga, številko pogodbe, številko računa ali podobno referenčno številko. Rubrika 6 Postavka Vpišite številke vrstičnih postavk, če je vrstičnih postavk več. Ta rubrika omogoča lažje navzkrižno sklicevanje na rubriko 12 Opombe. Rubrika 7 Opis Vpišite ime ali opis elementa. Prednostno je treba uporabiti izraz iz navodil za stalno plovnost ali podatkov za vzdrževanje (npr. ilustriranega kataloga delov, priročnika za vzdrževanje zrakoplovov, servisnega biltena, priročnika za vzdrževanje komponent). Rubrika 8 Številka dela Vpišite številko dela, kot je navedena na elementu ali listku/embalaži. Pri motorju ali propelerju se lahko uporabi oznaka tipa. Rubrika 9 Količina Navedite količino elementov. Rubrika 10 Serijska številka Če predpisi določajo, da mora imeti element serijsko številko, jo vnesite v to rubriko. Vnese se lahko tudi katera koli druga serijska številka, ki ni določena s predpisi. Če na elementu serijska številka ni navedena, vnesite ‚Ni podatka‘. Rubrika 11 Status/Delo Vnesite ‚PROTOTIP‘ ali ‚NOV‘. Vnesite ‚PROTOTIP‘ za: (i) proizvodnjo novega elementa v skladu z neodobrenimi projektnimi podatki; (ii) ponovno izdajo potrdila s strani organizacije iz rubrike 4 po spremembi elementa ali njegovem popravilu pred začetkom uporabe (npr. po vključitvi projektivne spremembe, odpravi napake, pregledu ali testiranju, ali podaljšanju življenjske dobe). V rubriko 12 je treba vnesti podrobnosti o originalni sprostitvi ter spremembi ali popravilu. Vnesite ‚NOV‘ za: (i) proizvodnjo novega elementa v skladu z odobrenimi projektnimi podatki; (ii) ponovno izdajo potrdila s strani organizacije iz rubrike 4 po spremembi elementa ali njegovem popravilu pred začetkom uporabe (npr. po vključitvi projektivne spremembe, odpravi napake, pregledu ali testiranju, ali podaljšanju življenjske dobe). V rubriko 12 je treba vnesti podrobnosti o prvotni sprostitvi ter spremembi ali popravilu; (iii) ponovno izdajo potrdila s strani proizvajalca ali organizacije iz rubrike 4 prejšnjega potrdila pri spremembi elementov iz ‚prototipov‘ (skladnost samo z neodobrenimi podatki) v ‚nove‘ (skladnost z odobrenimi podatki in v stanju za varno uporabo), po odobritvi ustreznih projektnih podatkov, če se projektni podatki niso spremenili. V rubriko 12 je treba vnesti naslednjo izjavo: PONOVNA IZDAJA POTRDILA ZA SPREMEMBO ELEMENTOV IZ ‚PROTOTIPOV‘ V ‚NOVE‘: TA DOKUMENT POTRJUJE ODOBRITEV PROJEKTNIH PODATKOV [VNESI ŠTEVILKO CERTIFIKATA TIPA/DODATNEGA CERTIFIKATA TIPA, RAVEN POPRAVKA] Z DNE [VNESI DATUM, ČE JE TO NUJNO ZA OPREDELITEV STATUSA POPRAVKA], NA PODLAGI KATERIH JE (SO) BIL(-I) TA(-I) ELEMENTI(-I) PROIZVEDEN(-I). V rubriki 13a je treba označiti okence ‚odobrenimi projektnimi podatki in so varni za uporabo‘; (iv) pregled predhodno sproščenega novega elementa pred začetkom uporabe v skladu s standardom, posebej opredeljenim za kupca, ali specifikacijo (v rubriko 12 je treba vnesti podrobnosti o tem in podrobnosti o prvotni sprostitvi) ali za določitev plovnosti (v rubriko 12 je treba vnesti razlago osnove za sprostitev in podrobnosti o prvotni sprostitvi). Rubrika 12 Opombe Opišite delo, opredeljeno v rubriki 11, bodisi neposredno bodisi s sklicevanjem na dokazilno dokumentacijo, ki jo uporabnik ali oseba, ki izvaja vgradnjo, potrebuje za opredelitev plovnosti elementa(-ov), povezanega(-ih) z delom, za katero se izdaja potrdilo. Po potrebi se lahko uporabi poseben list, sklic nanj pa se navede na obrazcu EASA 1. V vsaki izjavi je treba jasno navesti, na kateri(-e) element(-e) iz rubrike 6 se nanaša. Če ni nobene izjave, se vpiše ‚Nič‘. V rubriki 12 obrazložite sprostitev na podlagi neodobrenih projektivnih podatkov (npr. v fazi pridobivanja certifikata tipa, samo za testiranje, v fazi odobritve podatkov). Če podatke tiskate z elektronskega obrazca EASA 1, vse neustrezne podatke iz drugih rubrik vnesite v to rubriko. Rubrika 13a Označite samo eno od obeh okenc: 1. označite okence ‚odobrenimi projektnimi podatki in so varni za uporabo‘, če je (so) bil(-i) element(-i) proizveden(-i) z uporabo odobrenih projektnih podatkov in če je bilo ugotovljeno, da je (so) varen(-ni) za uporabo; 2. označite okence ‚neodobrenimi projektnimi podatki iz rubrike 12‘, če je (so) bil(-i) element(-i) proizveden(-i) z uporabo neodobrenih projektnih podatkov. Opredelite podatke iz rubrike 12 (npr. v fazi pridobivanja certifikata tipa, samo za testiranje, v fazi odobritve podatkov). Na istem dovoljenju ni dovoljeno združevati elementov, sproščenih na podlagi odobrenih in neodobrenih projektnih podatkov. Rubrika 13b Podpis pooblaščene osebe V ta razdelek se vnese podpis pooblaščene osebe. To rubriko lahko podpišejo samo osebe, ki so posebej pooblaščene v skladu s pravili in politikami pristojnega organa. Za lažjo prepoznavnost se lahko doda enotna identifikacijska številka pooblaščene osebe. Rubrika 13c Številka odobritve/dovoljenja Vnesite številko/referenco odobritve/dovoljenja. To številko ali referenco izda pristojni organ. Rubrika 13d Ime Razločno napišite ime osebe, ki je podpisala rubriko 13b. Rubrika 13e Datum Vpišite datum podpisa v rubriki 13b, pri čemer mora biti datum v obliki dd/mmm/llll (dan z dvema števkama/prve tri črke meseca/letnica s štirimi števkami). Rubrika 14a–14e Splošne zahteve za rubrike 14a–14e: Se ne uporablja za sprostitev za namene proizvodnje. Osenčite, potemnite ali kako drugače označite, da preprečite nepravilno ali nedovoljeno uporabo. Odgovornosti uporabnika/osebe, ki izvaja vgradnjo Na dovoljenje dodajte naslednjo izjavo, s katero končnim uporabnikom sporočate, da niso razrešeni odgovornosti, ki jih imajo v zvezi z vgradnjo in uporabo elementov, ki jih spremlja obrazec: ‚TO DOVOLJENJE NI POOBLASTILO ZA VGRADNJO. ČE UPORABNIK/OSEBA, KI IZVAJA VGRADNJO, DELA V SKLADU S PREDPISI ORGANA ZA PLOVNOST, KI NI ISTI KAKOR ORGAN ZA PLOVNOST IZ RUBRIKE 1, MORA UPORABNIK/OSEBA, KI IZVAJA VGRADNJO, NUJNO ZAGOTOVITI, DA NJEGOV/NJEN ORGAN ZA PLOVNOST ODOBRI ELEMENTE, KI JIH JE POTRDIL ORGAN ZA PLOVNOST IZ RUBRIKE 1. IZJAVI V RUBRIKAH 13A IN 14A NISTA DOVOLJENJI ZA VGRADNJO. V VSEH PRIMERIH MORA DOKUMENTACIJA O VZDRŽEVANJU ZRAKOPLOVA VSEBOVATI DOVOLJENJE ZA VGRADNJO, KI GA UPORABNIK/OSEBA, KI IZVAJA VGRADNJO, IZDA V SKLADU Z NACIONALNIMI PREDPISI, PREDEN SE LAHKO ZRAKOPLOV UPORABLJA ZA LETENJE.‘“;

44. Dodatek II se nadomesti z naslednjim:



„Dodatek II Potrdilo o pregledu plovnosti – obrazec EASA 15a

45. ►C1 Dodatek V ◄ se nadomesti z naslednjim:



„ ►C1 Dodatek V ◄ Spričevalo o plovnosti z omejitvami – obrazec EASA 24 Logotip pristojnega organa



SPRIČEVALO O PLOVNOSTI Z OMEJITVAMI (1) [Država članica registracije] [PRISTOJNI ORGAN DRŽAVE ČLANICE] (1) 1. Državljanstvo in registrske oznake 2. Proizvajalec in proizvajalčeva oznaka zrakoplova 3. Serijska številka zrakoplova 4. Kategorije 5. To spričevalo o plovnosti je izdano v skladu s (2) [Konvencijo o mednarodnem civilnem letalstvu z dne 7. decembra 1944] in členom 5(4)(b) Uredbe (ES) št. 216/2008 za zgoraj navedeni zrakoplov, ki se šteje za plovnega, če se vzdržuje in upravlja v skladu s prej navedenimi in ustreznimi omejitvami glede obratovanja. Poleg zgoraj navedenih se uporabljajo še naslednje omejitve: (1) (2) [V mednarodnem zračnem prometu se zrakoplov lahko uporablja ne glede na zgornje omejitve.] Datum izdaje: Podpis: 6. To spričevalo o plovnosti z omejitvami je veljavno, dokler ga pristojni organ države članice registracije ne prekliče. Temu spričevalu se priloži veljavno potrdilo o pregledu plovnosti. (1) Izpolni država registracije. (2) Neustrezno črtati.“; Obrazec EASA 24 – 2. izdaja. To spričevalo je na krovu med vsemi poleti

46. ►C1 Dodatek VI ◄ se nadomesti z naslednjim:



„ ►C1 Dodatek VI ◄ Spričevalo o plovnosti – obrazec EASA 25 Logotip pristojnega organa:



SPRIČEVALO O PLOVNOSTI (1) [Država članica registracije] [PRISTOJNI ORGAN DRŽAVE ČLANICE] (1) 1. Državljanstvo in registrske oznake 2. Proizvajalec in proizvajalčeva oznaka zrakoplova 3. Serijska številka zrakoplova 4. Kategorije 5. To spričevalo o plovnosti je izdano v skladu s Konvencijo o mednarodnem civilnem letalstvu z dne 7. decembra 1944 in členom 5(2)(c) Uredbo (ES) št. 216/2008 za navedeni zrakoplov, ki se šteje za plovnega, če se vzdržuje in upravlja v skladu s prej navedenimi in ustreznimi omejitvami glede obratovanja. Omejitve/Opomba: (1) Datum izdaje: Podpis: 6. To spričevalo o plovnosti je veljavno, dokler ga pristojni organ države članice registracije ne prekliče. Temu spričevalu se priloži veljavno potrdilo o pregledu plovnosti. (1) Izpolni država registracije.“ Obrazec EASA 25 – 2. izdaja. To spričevalo je na krovu med vsemi poleti

47. ►C1 Dodatek VIII ◄ se nadomesti z naslednjim:



„ ►C1 Dodatek VIII ◄ Izjava o skladnosti zrakoplova – obrazec EASA 52



IZJAVA O SKLADNOSTI ZRAKOPLOVA 1. Država proizvodnje 2. [DRŽAVA ČLANICA] (1) Članica Evropske unije (2) 3. Ref. št. izjave: 4. Organizacija 5. Tip zrakoplova 6. Oznake certifikata tipa: 7. Registrska ali druga oznaka zrakoplova 8. Identifikacijska številka proizvajalca 9. Podrobnosti o motorju/propelerju (3) 10. Spremembe in/ali servisni bilteni (3) 11. Plovnostne zahteve 12. Koncesije 13. Izjeme, oprostitve ali odstopanja (3) 14. Opombe 15. Spričevalo o plovnosti 16. Dodatne zahteve 17. Izjava o skladnosti Potrjuje se, da je ta zrakoplov v celoti skladen s projektom certifikata tipa in postavkami v zgornjih rubrikah 9, 10, 11, 12 in 13. Zrakoplov je v stanju, ki zagotavlja varno delovanje. Zrakoplov je zadovoljivo prestal testiranje med poletom. 18. Podpis 19. Ime 20. Datum (d/m/l) 21. Ref. odobritve proizvodne organizacije (1) ali EASA, če je pristojni organ EASA. (2) Črtati za države, ki niso članice EU. (3) Neustrezno črtati.“ Obrazec EASA 52 – 2. izdaja. Navodila za uporabo obrazca EASA 52 – izjave o skladnosti zrakoplova 1. NAMEN IN PODROČJE UPORABE 1.1. Uporaba izjave o skladnosti zrakoplova, ki jo izda proizvajalec v skladu s poddelom F oddelka A dela 21, je opisana v točki 21A.130; prav tako tudi ustrezen sprejemljiv postopek za dokazovanje skladnosti. 1.2. Namen izjave o skladnosti zrakoplova (obrazec EASA 52), izdane v skladu s poddelom G oddelka A dela 21, je omogočiti nosilcu ustrezne odobritve proizvodne organizacije, da uveljavi pravico do pridobitve individualnega spričevala o plovnosti od pristojnega organa države članice registracije. 2. SPLOŠNO 2.1. Izjava o skladnosti mora ustrezati priloženemu vzorcu, vključno s številčenjem in položajem posameznih rubrik. Posamezne rubrike pa so lahko različno velike, da ustrezajo posameznim vlogam, vendar ne toliko, da bi zaradi tega postala izjava o skladnosti neprepoznavna. Če ste v dvomu, se obrnite na pristojni organ. 2.2. Izjava o skladnosti je lahko vnaprej natisnjena ali oblikovana z računalnikom, vendar pa mora biti v obeh primerih izpis vrstic in znakov jasen in čitljiv. Dovoljeno je vnaprej natisnjeno besedilo v skladu s priloženim vzorcem, niso pa dovoljene nobene druge izjave o potrditvi. 2.3. Obrazec se lahko izpolni s strojem, računalnikom ali ročno z velikimi tiskanimi črkami zaradi čitljivosti. Kot jezik je sprejemljiva angleščina in po potrebi en ali več uradnih jezikov države članice, ki izdaja izjavo. 2.4. Kopijo izjave in vse priloge, na katere se sklicuje, mora zadržati odobrena proizvodna organizacija. 3. IZDAJATELJEVO IZPOLNJEVANJE IZJAVE O SKLADNOSTI 3.1. Izpolnjene morajo biti vse rubrike, da je dokument veljaven. 3.2. Proizvajalec pristojnemu organu države registracije ne sme izdati izjave o skladnosti, če projekt zrakoplova in vgrajeni proizvodi niso odobreni. 3.3. Če s pristojnim organom ni drugače dogovorjeno, se je za informacije, ki jih je treba vpisati v rubrike 9, 10, 11, 12, 13 in 14, možno sklicevati na posebej naštete dokumente, ki jih arhivira proizvodna organizacija. 3.4. Namen izjave o skladnosti ni vključiti tiste elemente opreme, ki bi morali biti vgrajeni, da bi bili izpolnjeni veljavni predpisi glede obratovanja. Vendar pa so lahko nekateri posamezni elementi vključeni v rubriko 10 ali v odobreni projekt tipa. Upravljavci so torej opozorjeni, da so sami odgovorni zagotoviti skladnost z veljavnimi operativnimi predpisi za svoje obratovanje. Rubrika 1 Vpisati ime države proizvodnje. Rubrika 2 Pristojni organ, v katerega pristojnosti se izda izjava o skladnosti. Rubrika 3 V to rubriko se vnaprej natisne enkratna serijska številka zaradi nadzora in sledljivosti izjave. Vendar pa pri računalniško izdelanih dokumentih številke ni treba vnaprej natisniti, če je računalnik programiran tako, da generira in natisne enkratno številko. Rubrika 4 Polno ime in naslov organizacije, ki izda izjavo. Ta rubrika je lahko vnaprej natisnjena. Logotipi ipd. so dovoljeni, če je zanje v rubriki dovolj prostora. Rubrika 5 Tip zrakoplova v celoti, kakor je opredeljen v certifikatu tipa in na pripadajočem listu podatkov. Rubrika 6 Podatki o referenčni številki in izdaji certifikata tipa za zadevni zrakoplov. Rubrika 7 Če je zrakoplov registriran, potem je ta oznaka registrska oznaka. Če zrakoplov ni registriran, potem se tu vpiše oznaka, ki jo prizna pristojni organ države članice in po potrebi pristojni organ tretje države. Rubrika 8 Identifikacijska oznaka, ki jo določi proizvajalec zaradi nadzora in sledljivosti ter podpore v zvezi s proizvodom. Včasih se imenuje tudi proizvajalčeva serijska številka ali projektantska številka. Rubrika 9 Tip(-i) motorja in propelerja v celoti, kakor je opredeljeno v ustreznem certifikatu tipa in na pripadajočem listu podatkov. Prikazati je treba tudi proizvajalčevo identifikacijsko številko in lokacijo. Rubrika 10 Odobrene spremembe projekta za zrakoplov. Rubrika 11 Seznam vseh veljavnih plovnostnih zahtev (ali enakovrednih dokumentov) in izjava o skladnosti z opisom metode za izpolnjevanje zahtev za posamezni zrakoplov, vključno s proizvodi in vgrajenimi deli, napravami in opremo. Prikazati je treba vse prihodnje roke za izpolnitev zahtev. Rubrika 12 Odobreno nenamerno odstopanje od odobrenega projekta tipa, ki se včasih imenuje koncesija, odstopanje ali neskladnost. Rubrika 13 Vključene so lahko samo dogovorjene izjeme, oprostitve ali odstopanja. Rubrika 14 Opombe. Vse izjave, informacije, posebni podatki ali omejitve, ki lahko vplivajo na plovnost zrakoplova. Če takih informacij ali podatkov ni, vpišite ‚NIČ‘. Rubrika 15 Za zahtevano spričevalo o plovnosti vpišite ‚Spričevalo o plovnosti‘ ali ‚Spričevalo o plovnosti z omejitvami‘. Rubrika 16 V tej rubriki je treba zabeležiti dodatne zahteve, na primer tiste, ki jih sporoči država uvoznica. Rubrika 17 Veljavnost izjave o skladnosti je odvisna od tega, ali so izpolnjene vse rubrike v obrazcu. Nosilec potrdila proizvodne organizacije mora hraniti v arhivu kopijo poročila o testnem letu, skupaj z vsemi zabeleženimi podrobnostmi o napakah in popravilih. Ustrezno certifikacijsko osebje in član posadke, na primer testni pilot ali inženir za testne lete, morajo podpisati poročilo kot zadovoljivo. Opravljeni testni leti so opredeljeni v skladu z nadzorom sistema kakovosti iz točke 21A.139, zlasti iz točke 21A.139(b)(1)(vi), da se zagotovita skladnost zrakoplova z veljavnimi projektnimi podatki in njegova varnost za obratovanje. Nosilec potrdila proizvodne organizacije mora imeti v arhivu seznam elementov, priskrbljenih (ali danih na voljo) zaradi izpolnjevanja zahtev za varno obratovanje po tej izjavi. Rubrika 18 Izjavo o skladnosti lahko podpiše oseba, ki jo za to pooblasti nosilec odobritve proizvodne organizacije v skladu s točko 21A.145(d). Za podpis se ne sme uporabiti žiga. Rubrika 19 Treba je čitljivo natipkati ali natisniti ime podpisnika. Rubrika 20 Treba je navesti datum podpisa izjave o skladnosti. Rubrika 21 Treba je navesti referenčno številko odobritve, ki jo izda pristojni organ.

48. ►C1 Dodatek X ◄ se nadomesti z naslednjim:



„ ►C1 Dodatek X ◄ Potrdila o odobritvi proizvodne organizacije iz poddela G Priloge (del 21) – obrazec EASA 55

49. ►C1 Dodatek XI ◄ se nadomesti z naslednjim:



„ ►C1 Dodatek XI ◄ Izjava o soglasju – obrazec EASA 65 – iz poddela F Priloge (del 21)